מרכז קנוט האמסון

מרכז קנוט האמסון הוא מוזיאון ומרכז חינוכי בעיירת האמארוי במחוז נורדלנד, נורווגיה, המוקדש לחייו וליצירתו של הסופר קנוט האמסון.

את המבנה תכנן האדריכל סטיבן הול. כבר בשנת 1994 פנו אליו מסיידי המרכז והול נסע להמארוי שם צייר סקיצות של המבנה בצבעי מים בהם הוא מפורסם. הסקיצות שצייר בשעתו דומות למדי לתכנון הסופי של המרכז שנבנה רק ב-2009. הול שאב השראה מהטבע והנוף של המארוי, ממסורת הבנייה הנורווגית של כנסיות הסטאב  והגגות הירוקים האופייניים. הול גם שאב השראה מספריו של האמסון - ובמיוחד מהיצירות "רעב" (1890) ו"תעלומות "(1892). הול תיאר את מרכז קנוט האמסון כ"תרגום של דמות מהספרות של האמסון למונחים אדריכליים", והוסיף: "הקונספט של המוזיאון, 'הבניין כגוף: שדה קרב של כוחות בלתי נראים', מתממש מבפנים ומבחוץ"Holl, Steven. "Concept 1998" in Hamsun Holl Hamarøy, Lars Müller Publishers, 2009, p. 154. קונספט זה הוא ציטוט מתרגום 1974 של "רעב" מאת רוברט בלי.

בניית המרכז הושלמה ב-4 באוגוסט 2009, יום השנה ה-150 להולדתו של האמסון, והתערוכה נפתחה לקהל הרחב ביוני 2010. התערוכה בנויה באופן תמטי ועוסקת בנושאים כמו ילדותו של קנוט האמסון בהמארוי, תמיכתו של האמסון בגרמניה במהלך מלחמת העולם השנייה, מודרניזם או פרוטו-מודרניזם בכתיבתו של המסון ועוד.

 קישורים חיצוניים 


 הערות שוליים 

קטגוריה:מבנים שתכנן סטיבן הול
קטגוריה:מוזיאונים המוקדשים לאמן אחד
קטגוריה:נורווגיה: מוזיאונים